KISKŐRÖS VÁROS POLGÁRMESTERE

ELŐTERJESZTÉS
 (a Képviselő-testület 2024. február 21-i ülésére)

TÁRGY:
A KUNSÁG-MÉDIA NONPROFIT SZOLGÁLTATÓ KFT.-VEL VÁROSMARKETING és a turizmussal kapcsolatos FELADATOK ellátása TÁRGYÁBAN kötött szerződés módosítása 
Az önkormányzatok részére a Magyarország helyi önkormányzatairól szóló 2011.évi CLXXXIX. törvény 13. § (1) bekezdése előírja a helyi közügyek, valamint a helyben biztosítható közfeladatok körében ellátandó helyi önkormányzati feladatokat, a 13. pontjában kerül megfogalmazásra többek között a turizmussal kapcsolatos feladatok ellátása is.

A városmarketing és turizmussal kapcsolatos közfeladat 2024. január 1. napjától az Önkormányzat 100 %-os tulajdonában álló nonprofit gazdasági társaság, a Kunság-Média Nonprofit Szolgáltató Kft. (a továbbiakban: Nonprofit Kft.) feladatkörébe került a 145/2023. sz. Képviselő-testületi határozatnak megfelelően 2024. december 31. napjáig terjedő egy év határozott időtartamra. 
A szerződés megkötésének időpontjában a 2024. évre vonatozó a tényleges kiadások még nem voltak ismertek, a 121-21/2023. ikt. számú szerződés jelenleg a 2023. évi támogatás összegét tartalmazza. Az összeg felülvizsgálatra került egyeztető tárgyalás keretében a szerződés II.1. pontja alapján. Ennek megfelelően a korábban megkötött szerződés módosítása szükséges.
A fentiek alapján javaslom, hogy a Képviselő-testület a Nonprofit Kft.-vel városmarketing és turizmussal kapcsolatos közfeladatok ellátása tárgyában megkötendő támogatási szerződést a határozat-tervezetben foglaltak szerint módosítsa.
Kiskőrös, 2024. február 13.
 Domonyi László sk.
                                                                                                                              polgármester
HATÁROZAT- TERVEZET
A Képviselő-testület 

1. egyetért azzal, hogy Kiskőrös Város Önkormányzata és a Kunság-Média Nonprofit Szolgáltató Kft.-vel városmarketing és turizmussal kapcsolatos közfeladatok ellátása tárgyában kötött támogatási szerződést a jelen határozat 1. melléklete szerinti tartalommal módosítja
2. felhatalmazza a polgármestert módosító okirat, valamint a módosításokkal egységes szerkezetbe foglalt támogatási szerződés aláírására

3. felkéri a polgármestert, hogy az Önkormányzat 2024. évi költségvetési rendeletének tervezetét a fentieknek megfelelően terjessze elő.
Felelős: 
Polgármester
Határidő: 
2024. február 28.

